**Ville Pokka** (s. 3. kesäkuuta 1994 Tornio) on suomalainen jääkiekkopuolustaja. Pokka laukoo oikealta. Hän on voittanut olympiakultaa Pekingin olympiakisoissa 2022 ja maailmanmestaruuden vuonna 2022.

Ura
---

### Seuraura

#### Juniorivuodet ja uran alku Kärpissä

Pokka on Tornion IHC:n kasvatti. Hän pelasi seurassa kauteen 2008–2009 asti, jolloin Pokka oli koko C-nuorten I-divisioonan tehokkain puolustaja tekemällä 20 ottelussa tehot 13+20=33. Kaudeksi 2009–2010 hän siirtyi Oulun Kärppiin. Pokka pelasi suurimman kaudestaan seuran B-nuorissa, mutta osan kaudestaan myös C-nuorissa. Hän oli C-nuorten SM-karsinnoissa joukkueensa tehokkain puolustaja tehoilla 2+5=7. C-nuorten SM-sarjassa Pokka oli viidellä osumallaan Kärppien eniten maaleja tehnyt puolustaja Reko Tornbergin kanssa.

Kaudella 2010–2011 Pokka oli Kärppien A-nuorten tehokkain puolustaja tehoilla 6+15=21, joilla hän jakoi koko A-nuorten SM-liigan puolustajien pistepörssin kymmenennen sijan KalPan Henri Tissarin kanssa. Pokka vahvisti myös seuran B-nuoria, joiden paras syöttäjä hän oli pudotuspeleissä seitsemällä syöttöpisteellään. Pokka voitti myös B-nuorten SM-sarjan puolustajien syöttöpörssin. Hän voitti kauden päätteeksi B-nuorten SM-pronssia. Pokka debytoi samalla kaudella myös SM-liigassa, jossa hän pelasi kaksi runkosarjaottelua ilman tehopisteitä. Pokka teki liigadebyyttinsä vain 16-vuotiaana 6. marraskuuta 2010 vieraissa Turun Palloseuraa vastaan. Hän sai ottelussa jääaikaa 9.38 minuuttia. Pokka pelasi kauden aikana miesten pelejä myös kolme ottelua lainalla Mestis-joukkue Kiekko-Laserissa tehden kolme syöttöpistettä.

Kaudella 2011–2012 Pokka sai pelata Kärppien SM-liigajoukkueessa European Trophyssa, mutta hän aloitti runkosarjan A-nuorissa ja Kiekko-Laserissa. Pokka aloitti Mestis-kautensa sensaatiomaisesti ja keräsi syys-lokakuun vaihteeseen mennessä peliaikaa noin 24 minuuttia ottelua kohden. Suomen Jääkiekkoliitto valitsi hänet Mestiksen syyskuun nuoreksi pelaajaksi. Kiekko-Laser ajautui kuitenkin konkurssiin joulukuussa 2011 ja joukkueen Mestis-kausi päättyi tähän. Lokakuussa Pokka nousi loukkaantumisten myötä Kärppien liigajoukkueeseen. Hän murtautui kauden edetessä SM-liigaan, jossa Pokan varsinainen tulokaskausi toi 37 runkosarjaottelussa kolme syöttöpistettä ja yhdeksässä playoff-ottelussa kolme syöttöpistettä. Tammikuussa 2012 Pokka solmi Kärppien kanssa kolmivuotisen jatkosopimuksen.

New York Islanders varasi Pokan toisella kierroksella 34. pelaajana NHL:n varaustilaisuudessa 2012. Samana vuonna hänet varasi myös Avangard Omsk ensimmäisellä kierroksella 19. pelaajana KHL:n varaustilaisuudessa. Pokka teki SM-liigauransa avausmaalin 12. lokakuuta 2012 ylivoimalla Helsingin IFK:ta vastaan. Yhteensä hän teki kauden 2012–2013 aikana SM-liigassa 47 runkosarjaottelussa tehot 6+6=12 sekä kolmessa playoff-ottelussa kaksi syöttöpistettä. Pokka oli runkosarjassa Kärppien eniten maaleja tehnyt puolustaja. Kaudella 2013–2014 hän nousi SM-liigapuolustajien eliittiin. Pokka sijoittui tehoilla 6+21=27 koko SM-liigan puolustajien pistepörssissä seitsemänneksi. Hän voitti myös koko liigan tehotilaston lukemalla +32 ja palkittiin Matti Keinonen -palkinnolla. Pudotuspeleissä Pokka jakoi puolustajien tehotilaston voiton kolmen muun pelaajan kanssa lukemalla +7. Hän voitti kauden päätteeksi Suomen-mestaruuden.

#### NHL-tulokassopimus ja vuodet Pohjois-Amerikassa

Toukokuussa 2014 Pokka solmi New York Islandersin kanssa kolmivuotisen NHL-tulokassopimuksen. Lokakuussa 2014 seura kuitenkin kauppasi hänet, puolustaja T. J. Brennanin ja maalivahti Anders Nilssonin Chicago Blackhawksiin vaihdossa puolustaja Nick Leddyyn ja maalivahti Kent Simpsoniin. Pian tämän jälkeen Blackhawks lähetti Pokan farmijoukkue Rockford IceHogsiin, AHL:ään. Hän pelasi siellä kokonaan kauden 2014–2015, joka toi Pokalle 68 runkosarjaottelussa tehot 8+22=30 sekä kahdeksassa playoff-ottelussa kolme syöttöpistettä. Hänet valittiin AHL:n tulokkaiden tähdistökentälliseen. AHL-kauden jälkeen Pokka nostettiin Blackhawksin NHL-joukkueen harjoitusvahvuuteen konferenssifinaalien aikana. Hän ei kuitenkaan saanut peliaikaa NHL:ssä. Pokka kuitenkin osallistui Stanley Cupin voittaneen Blackhawksin mestaruusjuhliin muiden pelaajien kanssa, vaikka hän itse ei virallisesti voittanut mestaruutta.

Lokakuussa 2015 Chicago Blackhawks nosti Pokan NHL-vahvuuteensa kauden 2015–2016 avauskierrokselle, kun Michal Rozsíval oli nimetty loukkaantuneiden listalle. Hän ei kuitenkaan mahtunut pelaavaan kokoonpanoon ja Pokka lähetettiin jo seuraavana päivänä takaisin farmijoukkue Rockford IceHogsiin, samalla kun Blackhawks nosti NHL-vahvuuteensa Viktor Svedbergin. Hän pelasi siellä lopulta koko kauden ja oli joukkueen paras syöttäjä ja kolmanneksi paras pistemies tehoilla 10+35=45, joilla Pokka jakoi AHL:n puolustajien pistepörssin neljännen sijan San Antonio Rampagen Maxim Noreaun kanssa. Myös viimeisen sopimuskautensa 2016–2017 hän pelasi kokonaan farmissa. Pokka oli tehoilla 6+24=30 IceHogsin toiseksi paras syöttäjä, tehokkain puolustaja Erik Gustafssonin kanssa sekä kolmanneksi paras pistemies Brandon Mashinterin ja Gustafssonin kanssa. Hänen kautensa varsinkin puolustuspelaamisen valossa osoittautui pettymykseksi, kun Pokan tehotilasto näytti runkosarjan päätteeksi lukemaa –25.

Kesäkuussa 2017 Pokka teki Chicago Blackhawksin kanssa vuoden mittaisen ja kaksisuuntaisen jatkosopimuksen. Syyskuussa 2017 seura asetti hänet siirtolistalle. Koska Pokkaa ei kuitenkaan vuorokauden kuluessa napannut mikään toinen NHL-seura, hänet lähetettiin farmijoukkue IceHogsiin. Pokka nostettiin Blackhawksin NHL-vahvuuteen joulukuussa 2017, kun Cody Franson oli loukkaantuneena. Pokka jäi kuitenkin edelleen ilman näytönpaikkaa NHL:ssä ja hänet lähetettiin muutamaa päivää myöhemmin takaisin farmiin. Helmikuussa 2018 Blackhawks kauppasi Pokan Ottawa Senatorsiin vaihdossa hyökkääjä Chris DiDomenicoon. Hän pelasi koko loppukauden seuran farmijoukkue Belleville Senatorsissa. Pokan kaikki kolme siellä tekemää maaliaan syntyivät samassa ottelussa eli hänen ammattilaisuransa ensimmäisenä kypärätemppuna 25. maaliskuuta 2018 Laval Rocketia vastaan, kun Senators voitti ottelun lukemin 8–2.

#### Siirtyminen KHL:ään

Kaudeksi 2018–2019 Pokka siirtyi vuoden mittaisella sopimuksella hänet varanneen KHL-joukkue Avangard Omskin riveihin. Pokka voitti koko pudotuspelien blokattujen laukausten tilaston 73 blokkauksellaan. Hän eteni Avangardin kanssa aina Gagarin Cup-finaaleihin saakka, mutta mestaruuden vei lopulta kuitenkin TssKA Moskova otteluvoitoin 4–0. Huhtikuussa 2019 Pokka teki Avangardin kanssa vuoden mittaisen jatkosopimuksen. Joulukuussa hänen sopimustaan jatkettiin kahdella vuodella kevääseen 2022 saakka. Kaudella 2019–2020 Pokka voitti koko KHL:n blokattujen laukausten tilaston 161 blokkauksellaan. Kaudella 2020–2021 Pokka voitti Avangardin kanssa Gagarin Cupin. Kaudella 2021–2022 vain kahden playoff-ottelun jälkeen hänen sopimuksensa Avangardin kanssa purettiin hänen omasta aloitteestaan, kun reilu viikkoa aiemmin Venäjä oli hyökännyt Ukrainaan.

#### Sopimus Ruotsiin ja Sveitsiin

Pokka siirtyi kaudeksi 2022–2023 vuoden mittaisella sopimuksella Ruotsin SHL-liigan Färjestad BK:hon. Hänen kautensa päättyi loukkaantumisen vuoksi kuitenkin runkosarjan toiseksi viimeisellä kierroksella, eikä Pokka pelannut pudotuspeleissä.

Kaudeksi 2023–2024 Pokka siirtyi vuoden mittaisella sopimuksella Sveitsin National Leaguen EHC Bieliin. Joukkuetta valmentaa suomalainen Petri Matikainen. Joulukuussa 2023 Biel lainasi Pokan tammikuun 2024 loppuun asti kestävällä sopimuksella samassa liigassa pelaavaan SC Berniin. Hänen sopimukseensa sisältyy myös optio loppukaudesta. Berniä valmentaa Pokalle Suomen A-maajoukkueesta tuttu Jussi Tapola. Lyhyen sopimuksensa päätyttyä hänen sopimuksensa Bielin kanssa purettiin. Bern käytti Pokan sopimuksessa olleen option ja teki loppukauden kattavan jatkosopimuksen hänen kanssaan.

### Maajoukkueura

Pokka edusti Suomea Pekingin olympiakisoissa 2022, jolloin hän voitti kultaa. Pokka pelasi myös MM-kilpailuissa vuosina 2016, 2018, 2021, 2022 ja 2023, joista vuoden 2022 turnaus päättyi maailmanmestaruuteen. Vuosien 2016 ja 2021 turnaukset päättyivät hopeaan. Vuoden 2014 MM-joukkueesta hän putosi viimeisten joukossa. Pokka pelasi myös maailmancupissa vuonna 2016. Yhteensä hän on pelannut 99 A-maaottelua tehopistein 4+15=19. Pokka pelasi ensimmäisen A-maaottelunsa Euro Hockey Challengessa 3. huhtikuuta 2013 Lyngbyssä Tanskaa vastaan. Hänet merkittiin ottelussa Suomen ykköspuolustajapariin tuolloin Kärpissä pelanneen joukkuetoverinsa Atte Ohtamaan viereen. Ensimmäisen A-maajoukkuemaalinsa Pokka teki Carlson Hockey Gamesissa 22. huhtikuuta 2018 Tšekin Prahassa alivoimalla Ruotsia vastaan tyhjään maaliin.

Pokka pelasi myös alle 20-vuotiaiden MM-kilpailuissa vuosina 2012, 2013 ja 2014, joista viimeisin turnaus päättyi maailmanmestaruuteen. Ensimmäisessä turnauksessa hänet valittiin Kanadaa vastaan pelatun pronssiottelun päätteeksi Suomen ottelun parhaaksi pelaajaksi. Pokka voitti myös vuoden 2013 turnauksen tehotilaston lukemalla +10. Valmennus valitsi hänet Suomen turnauksen yhdeksi kolmesta parhaasta pelaajasta. Pokka valittiin myös Saksaa vastaan pelatun karsintasarjaottelun päätteeksi Suomen ottelu.

Pokka pelasi myös alle 18-vuotiaiden MM-kilpailuissa vuosina 2011 ja 2012, joista jälkimmäisessä turnauksessa hän oli tehoilla 1+5=6 Suomen tehokkain puolustaja. Pokka pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän oli myös joukkueen tehokkain puolustaja tehoilla 2+3=5. Pokka pelasi myös World U-17 Hockey Challengessa vuonna 2011.

Muuta
-----

Ville Pokan isoveli Sami pelasi hyökkääjänä alemmissa sarjoissa. Hänen toinen isoveljensä Tomi Pokka toimii TIHC:n II-divisioonajoukkueen vastuuvalmentajana. Tomin poika ja Villen veljenpoika Rasmus Pokka pelaa maalivahtina Ruotsin neljänneksi korkeimmalla sarjatasolla HockeyTvåan-joukkue Hällefors IK:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Kärpät | A-SM | 32 | 6 | 15 | 21 | 16 | – | – | – | – | – |  |  |  |  |  |  | U18 | 6 | 0 | 0 | 0 | 2 |
|  | Kärpät | SM-liiga | 2 | 0 | 0 | 0 | 2 | – | – | – | – | – |
|  | Kiekko-Laser | Mestis | 3 | 0 | 3 | 3 | 0 | – | – | – | – | – |
| 2011–2012 | Kärpät | A-SM | 4 | 3 | 4 | 7 | 2 | – | – | – | – | – |  |  |  |  |  |  | U18 | 7 | 1 | 5 | 6 | 4 |
|  | Kärpät | SM-liiga | 35 | 0 | 3 | 3 | 12 | 9 | 0 | 3 | 3 | 2 |  |  |  |  |  |  | JMM | 7 | 1 | 3 | 4 | 4 |
|  | Kiekko-Laser | Mestis | 9 | 1 | 7 | 8 | 0 | – | – | – | – | – |
| 2012–2013 | Kärpät | A-SM | 3 | 0 | 0 | 0 | 4 | – | – | – | – | – |  |  |  |  |  |  | JMM | 6 | 2 | 4 | 6 | 2 |
|  | Kärpät | SM-liiga | 47 | 6 | 6 | 12 | 8 | 3 | 0 | 2 | 2 | 0 |
| 2013–2014 | Kärpät | SM-liiga | 54 | 6 | 21 | 27 | 16 | 16 | 2 | 9 | 11 | 10 | Kanada-malja |  |  |  |  |  | JMM | 7 | 1 | 3 | 4 | 4 |
| 2014–2015 | Rockford IceHogs | AHL | 68 | 8 | 22 | 30 | 16 | 8 | 0 | 3 | 3 | 0 |
| 2015–2016 | Rockford IceHogs | AHL | 76 | 10 | 35 | 45 | 24 | 3 | 0 | 1 | 1 | 0 |  |  |  |  |  |  | MM | 10 | 0 | 2 | 2 | 0 |
| 2016–2017 | Rockford IceHogs | AHL | 76 | 6 | 24 | 30 | 35 | – | – | – | – | – |  |  |  |  |  |  | MC | 3 | 0 | 0 | 0 | 0 |
| 2017–2018 | Rockford IceHogs | AHL | 46 | 4 | 18 | 22 | 20 | – | – | – | – | – |  |  |  |  |  |  | MM | 8 | 0 | 0 | 0 | 0 |
|  | Belleville Senators | AHL | 23 | 3 | 8 | 11 | 8 | – | – | – | – | – |
| 2018–2019 | Avangard Omsk | KHL | 61 | 7 | 10 | 17 | 8 | 19 | 2 | 1 | 3 | 6 |
| 2019–2020 | Avangard Omsk | KHL | 62 | 1 | 12 | 13 | 18 | 6 | 1 | 1 | 2 | 0 |
| 2020–2021 | Avangard Omsk | KHL | 31 | 4 | 9 | 13 | 8 | 24 | 1 | 4 | 5 | 10 | Gagarin Cup |  |  |  |  |  | MM | 10 | 0 | 2 | 2 | 4 |
| 2021–2022 | Avangard Omsk | KHL | 39 | 3 | 8 | 11 | 16 | 2 | 0 | 1 | 1 | 2 |  |  |  |  |  |  | OK | 6 | 1 | 2 | 3 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 0 | 2 | 2 | 0 |
| 2022–2023 | Färjestad BK | SHL | 49 | 4 | 18 | 22 | 45 | – | – | – | – | – |  |  |  |  |  |  | MM | 8 | 1 | 1 | 2 | 0 |
| 2023–2024 | EHC Biel | NL | 18 | 0 | 4 | 4 | 4 | – | – | – | – | – |
|  | SC Bern | NL | 16 | 0 | 6 | 6 | 6 | 5 | 0 | 0 | 0 | 2 |
| 4 kautta | yhteensä | AHL | 289 | 31 | 107 | 138 | 103 | 11 | 0 | 4 | 4 | 0 |
| 4 kautta | yhteensä | KHL | 193 | 15 | 39 | 54 | 50 | 51 | 4 | 7 | 11 | 18 |
| 4 kautta | yhteensä | SM-liiga | 138 | 12 | 30 | 42 | 38 | 28 | 2 | 14 | 16 | 12 |
| 1 kausi | yhteensä | SHL | 49 | 4 | 18 | 22 | 45 | – | – | – | – | – |
| 1 kausi | yhteensä | NL | 34 | 0 | 10 | 10 | 10 | 5 | 0 | 0 | 0 | 2 |

Lähteet
-------

* Ville Pokka The Internet Hockey Databasessa (englanniksi)
* Ville Pokka Eurohockey-sivustolla (englanniksi)
* Ville Pokka *Elite Prospects*. Everysport Media Group AB.  (englanniksi)

### Viitteet

1. ↑  Rönkä, Otto: Nuoret leijonapakit tuimana: "Ikä ei ole menestymisen este!" *yle.fi*.  29.6.2016. Yleisradio Oy. Viitattu 23.12.2020.
2. ↑  Pedon raapaisu - lätkän ytimessä﻿ *facebook.com*.  25.8.2013. Pedon raapaisu. Viitattu 23.12.2020.
3. 1 2 3 4 5 6 7 8 9 10  Ville Pokka *Elite Prospects*. Everysport Media Group AB.  (englanniksi)
4. ↑  Elite Prospects - U16 I-divisioona Stats 2008-2009 *eliteprospects.com*. Everysport Media Group AB. Viitattu 23.12.2020. (englanniksi)
5. ↑  Elite Prospects - Kärpät U16 *eliteprospects.com*. Everysport Media Group AB. Viitattu 23.12.2020. (englanniksi)
6. ↑  Elite Prospects - U20 SM-liiga Stats 2010-2011 (Olli-Pekka Heinimäki ja Toni Kluuskeri pelasivat tuolla kaudella vielä silloisilla pelipaikoillaan hyökkääjinä.) *eliteprospects.com*. Everysport Media Group AB. Viitattu 23.12.2020. (englanniksi)
7. ↑  Elite Prospects - Kärpät U18 *eliteprospects.com*. Everysport Media Group AB. Viitattu 23.12.2020. (englanniksi)
8. ↑  Elite Prospects - U18 SM-sarja Stats 2010-2011 *eliteprospects.com*. Everysport Media Group AB. Viitattu 23.12.2020. (englanniksi)
9. ↑  Laukkanen, Osku: Tepsillä yllätyssankari - Kärpät alamaissa *yle.fi*.  6.11.2010. TURKU:  Yleisradio Oy. Viitattu 23.12.2020.
10. ↑  Tilastot – Liiga *liiga.fi*.  6.11.2010. Jääkiekon SM-liiga Oy. Viitattu 26.1.2011.
11. ↑  Jussi Tapio Jatkoajan valinta syyskuun Mestis-pelaajaksi *mestis.fi*.  4.10.2011. Jatkoaika r.y. Viitattu 23.12.2020.
12. ↑  Onnela, Janne: Pokka ei pettänyt *Jatkoaika.com*.  6.10.2011. Jatkoaika r.y. Viitattu 3.4.2012.
13. ↑  Savonen, Ilari: "Kaksi kiekollista liideriä" *Jatkoaika.com*.  9.1.2012. Jatkoaika r.y. Viitattu 3.4.2012.
14. ↑  Eklund ja Pokka jatkavat Kärpissä *Jatkoaika.com*.  9.1.2012. Jatkoaika r.y. Viitattu 9.1.2012.
15. ↑  Savonen, Ilari: Ville Pokka – tyylillä liigauran avausmaali *Jatkoaika.com*.  12.10.2012. Jatkoaika r.y. Viitattu 13.10.2012.
16. ↑  Elite Prospects - Kärpät *eliteprospects.com*. Everysport Media Group AB. Viitattu 23.12.2020. (englanniksi)
17. ↑  Elite Prospects - Liiga Stats 2013-2014 *eliteprospects.com*. Everysport Media Group AB. Viitattu 23.12.2020. (englanniksi)
18. ↑  Elite Prospects - Liiga Stats 2013-2014 *eliteprospects.com*. Everysport Media Group AB. Viitattu 23.12.2020. (englanniksi)
19. ↑  Pokka Agrees to Entry-Level Contract *nhl.com/islanders*.  28.5.2014. New York Islanders. Viitattu 12.7.2014. (englanniksi)
20. ↑  McKeough, Alex: Ville Pokka solmi NHL-sopimuksen *yle.fi*.  28.5.2014. Yleisradio Oy. Viitattu 29.5.2014.
21. ↑  Blackhawks acquire prospects from Islanders for Leddy *nhl.com/blackhawks*.  4.10.2014. Chicago Blackhawks. Viitattu 5.10.2014. (englanniksi)
22. ↑  Blackhawks ja Islanders kaupoilla – Ville Pokka vaihtoi konferenssia *Jatkoaika.com*.  4.10.2014. Jatkoaika r.y. Viitattu 5.10.2014.
23. ↑  Lehtisaari, Matti: Pokka yllätyskaupassa Teräväisen seuraksi *yle.fi*.  4.10.2014. Yleisradio Oy. Viitattu 4.10.2014.
24. ↑  Blackhawks recall four from Rockford *nhl.com/blackhawks*.  19.5.2015. Chicago Blackhawks. Viitattu 23.12.2020. (englanniksi)
25. ↑  Pilvinen, Sami: Suomalaispuolustaja nostettiin Chicagon vahvuuteen *iltalehti.fi*.  4.10.2014. Alma Media Suomi Oy. Viitattu 25.6.2015.
26. ↑  Kuisma, Lassi: Kuva: Yllättävä suomalaispelaaja mukana Blackhawksin mestaruusjuhlissa *iltalehti.fi*.  18.6.2015. Alma Media Suomi Oy. Viitattu 25.6.2015.
27. ↑  Pilvinen, Sami: Ville Pokka takaisin Chicagon riveihin *iltalehti.fi*.  7.10.2015. Alma Media Suomi Oy. Viitattu 20.12.2023.
28. ↑  Ville Pokan pompottelu jatkuu – nyt kutsuu farmi *MTVuutiset.fi*.  9.10.2015. Telia Company AB. Viitattu 23.12.2020.
29. ↑  Elite Prospects - AHL Stats 2015-2016 *eliteprospects.com*. Everysport Media Group AB. Viitattu 23.12.2020. (englanniksi)
30. ↑  Elite Prospects - Rockford IceHogs *eliteprospects.com*. Everysport Media Group AB. Viitattu 23.12.2020. (englanniksi)
31. ↑  Saastamoinen, Lauri: Mikä Suomen lupaavaa World Cup -puolustajaa vaivaa? – järkyttävät miinukset AHL:ssä *suomikiekko.com*.  18.1.2017. Nordic Sport Media. Viitattu 15.9.2011.
32. ↑  Blackhawks agree to terms with Pokka *nhl.com/blackhawks*.  28.6.2017. Chicago Blackhawks. Viitattu 15.9.2011. (englanniksi)
33. ↑  Niemeläinen, Jonne: 23-vuotias Ville Pokka ja Chicago Blackhawks sopivat jatkosta *suomikiekko.com*.  28.6.2017. Yleisradio Oy. Viitattu 20.12.2023.
34. ↑  Ville Pokka has been placed on waivers, according to a source *twitter.com*.  29.9.2017. Scott Powers. Viitattu 20.12.2023. (englanniksi)
35. ↑  Chicago Blackhawks on X *twitter.com*.  13.12.2017. Chicago Blackhawks. Viitattu 20.12.2023. (englanniksi)
36. ↑  Chicago Blackhawks on X *twitter.com*.  18.12.2017. Chicago Blackhawks. Viitattu 20.12.2023. (englanniksi)
37. ↑  Senators acquire defenceman Ville Pokka from Chicago for Chris DiDomenico *nhl.com/senators*.  16.2.2018. OTTAWA:  Ottawa Senators. Viitattu 16.2.2018. (englanniksi)
38. ↑  Blackhawks kauppasi Ville Pokan Senatorsiin *Jatkoaika.com*.  16.2.2018. Jatkoaika r.y. Viitattu 31.5.2018.
39. ↑  Saastamoinen, Lauri: Vau, mikä esitys! NHL:ssä kaupattu suomalaispakki mätti hattutempun – "Tuntui, että kaikki vedot meni sisään" *suomikiekko.com*.  26.3.2018. Nordic Sport Media. Viitattu 31.5.2018.
40. ↑  Teiskonlahti, Kirsi: Pokan KHL-seura selvillä: Karri Rämön seurakaveriksi Omskiin *yle.fi*.  6.7.2018. Telia Company AB. Viitattu 23.12.2020.
41. ↑  Pönniö, Toni: Leijonat-puolustaja viihtyy Venäjällä – jatkaa myös ensi kaudella KHL-suurseurassa! *suomikiekko.com*.  29.4.2019. Nordic Sport Media. Viitattu 23.12.2020.
42. ↑  Uusitalo, Heikki: Ex-kärp­pä Ville Pokka teki kahden vuoden jat­ko­so­pi­muk­sen Avan­gard Omskin kanssa *kaleva.fi*.  27.12.2019. Kaleva365 Oy. Viitattu 23.12.2020.
43. ↑  Uusitalo, Timo: Oliwer Kaski syötti Omskin historiallisen KHL-mestaruusmaalin – myös Ville Pokka juhlii Gagarin Cupia *yle.fi*.  28.4.2021. Yleisradio Oy. Viitattu 22.5.2021.
44. ↑  Kuisma, Lassi: Jälleen kolme suomalaista jätti KHL:n – ainakin yksi jäämässä loppuun asti? *iltalehti.fi*.  5.3.2022. Alma Media Suomi Oy. Viitattu 13.11.2022.
45. ↑  Westerlund, Jenna: Leijonien maailmanmestaripuolustaja siirtyy SHL:ään *Jatkoaika.com*.  16.2.2018. Jatkoaika r.y. Viitattu 13.11.2022.
46. ↑  Lampela, Juha: Villen Pokan seuran Fär­jes­ta­din kausi ohi – tor­nio­lais­puo­lus­ta­ja oli louk­kaan­tu­mi­sen takia sivussa pu­do­tus­pe­leis­tä *lapinkansa.fi*.  30.3.2023. Kaleva365 Oy. Viitattu 20.12.2023.
47. ↑  Hultin, Jere: Leijonien olympiavoittaja suuntaa uusiin maisemiin – sopimus huippuseuraan *MTVuutiset.fi*.  8.6.2023. Telia Company AB. Viitattu 23.12.2020.
48. ↑  Hyötylä, Ville: Ville Pokasta tuli kaup­pa­ta­va­raa Sveit­sis­sä – tor­nio­lai­sen avaus­ot­te­lu Ber­nis­sä meni pahasti pak­ka­sel­le *lapinkansa.fi*.  2.12.2023. Kaleva365 Oy. Viitattu 20.12.2023.
49. ↑  Ville Pokka bleibt bis Saisonende in Bern *scb.ch*.  31.1.2024. SCB Eishockey AG. Viitattu 1.2.2024. (saksaksi)
50. ↑  MM-joukkue julki – Salomäki yllätysnimi, Pokka putosi *kaleva.fi*.  4.5.2013. Kaleva365 Oy. Viitattu 7.5.2014.
51. ↑  Tilanne 17.12.2023
52. ↑  Suomen MM-leirille mahtui kaksi suurlupausta *Jatkoaika.com*.  28.3.2013. Jatkoaika r.y. Viitattu 8.4.2013.
53. ↑  SWE - FIN (3-7) *stats.swehockey.se*.  22.4.2018. Svenska Ishockeyförbundet. Viitattu 23.12.2020. (englanniksi)
54. ↑  Best Players Per Game (pdf) *stats.iihf.com*.  5.1.2012. IIHF. Viitattu 27.5.2012. (englanniksi)
55. ↑  Best Player of the Game selected by the Team (pdf) *stats.iihf.com*.  5.1.2013. IIHF. Viitattu 23.12.2013. (englanniksi)
56. ↑  Elite Prospects - Finland U18 *eliteprospects.com*. Everysport Media Group AB. Viitattu 23.12.2020. (englanniksi)
57. ↑  Elite Prospects - Finland U18 *eliteprospects.com*. Everysport Media Group AB. Viitattu 23.12.2020. (englanniksi)
58. ↑  Sami Pokka *Elite Prospects*. Everysport Media Group AB.  (englanniksi)
59. ↑  Tomi Pokka Team Staff Profile - Elite Prospects *eliteprospects.com*. Everysport Media Group AB. Viitattu 12.3.2023. (englanniksi)
60. ↑  Rasmus Pokka *Elite Prospects*. Everysport Media Group AB.  (englanniksi)
61. ↑  Kiekko-Laserin Mestis-kauden tilastot hylätty joukkueen konkurssin takia.


|  |  |  |
| --- | --- | --- |
| Edeltäjä:**Jere Sallinen** | **Matti Keinonen -palkinnon voittaja**2014 | Seuraaja:**Markus Hännikäinen** |

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki

Suomen joukkue – Talviolympialaiset 2022
2 Pokka |
3 Friman |
4 Lehtonen |
12 Anttila (**A**) |
13 Kemiläinen |
15 Aaltonen |
20 Ojamäki |
24 Björninen |
25 Rajala |
28 Nättinen |
29 Säteri |
35 Tuohimaa |
38 Hietanen |
40 Lindbohm |
42 Vatanen |
45 Olkinuora |
51 Filppula (**C**) |
55 Ohtamaa (**A**) |
60 Granlund |
65 Manninen |
70 Hartikainen |
71 Komarov (**A**) |
80 Mäenalanen |
81 Pakarinen |
82 Pesonen |
Valmentaja Jukka Jalonen